Podocnemis unifilis

Podocnemis unifilis ialah kura-kura leher sisi, yang juga dikenali sebagai Kura-kura Kepala Kuning Sungai Amazon atau Kura-kura Bintik Kuning Sungai Amazon iaitu salah satu daripada kura-kura terbesar di Amerika Selatan.

Ciri-ciri

Kura-kura ini boleh membesar sehingga 45cm panjang dan berat mencecah 8kg. Mempunyai warna hitam atau coklat. Berkarapas lonjong. Nama "kepala kuning" atau "bintik kuning" merujuk kepada kewujudan warna kuning yang terdapat pada kepalanya. Warna ini jelas pada kura-kura muda dan semakin pudar apabila mereka dewasa. Kura-kura betina boleh membesar dua kali ganda berbanding kura-kura jantan.

Pembiakan
Kura-kura betina bertelur dua kali setahun, dengan empat hingga 35 biji sekali bertelur. Mereka membina sarang di kawasan berpasir, berhampiran tebing-tebing sungai. Telur kemudiannya menetas selepas 66 ke 159 hari dilahirkan. Lazimnya, mereka membina sarang ketika musim kemarau supaya sarang yang dibina tidak musnah dibanjiri air.

Peliharaan
Di Malaysia, kura-kura ini ada dijual di kedai-kedai haiwan eksotik. Anak kura-kura yang dibela boleh diberikan pelet kura-kura sebagai diet mereka.

Rujukan

  Listed as Vulnerable (VU A1acd v2.3)
 Ernst, Carl H., and Roger W. Barbour (1989). Turtles of the World, Smithsonian Institution Press, Washington, D.C., and London.

Galeri

Pautan luar